ming030890/wiki-yue-high-quality huggingface dataset:
更

更，時間單位之一，專用喺夜晚。依個單位有幾長，日日都唔同。佢定義為昏之後，曉之前，分成五更。昏為日入後兩刻半，曉為日出前兩刻半。由於畫夜長短都日日變，冬至至短，夏至至長，噉更嘅長短就以按地球公轉週期噉變化。之不過，變得來都好慢，可以按節氣計個平均約數，唔使日日計。
由於夜晚衹能睇星運行，先知時間，但噉好唔方便。於是乎會借漏依種計時器具報數，滴水計時，唔使睇天，唔使理天候，都報到更數。佢同百刻一齊量度。
五更會叫初更、二更、三更、四更、五更。初更喺昏之後，個天都黑齊，五更喺曉之前，天尚黑未光。三更就喺中間，亦即半夜，噉子時右左就走唔甩。爾五更並無固定時辰對應。由於唔同節氣，唔同地方，日入日出時間都有差別。緯度高啲嘅地方，季節日照長短變化較大，喺緯度低啲，長短變化又細啲。海拔亦會影響日出日入時間。所以要一個範圍，度身訂做。
入夜報更數，叫打更。
自從時鐘周圍都係，已經無必要報更數。

文
現今無報更依回事，然而更仍留喺日常用語，如三更半夜，又如不許留人到五更，又如看更、巡更、值更咁。甚至唔理更定義，叫輪更工作，唔限於夜晚，好似早更、午更、日更、夜更之類 。
更新世

更新世係第四紀入面第一個世，響258萬年到1.17萬年之前，即係響上新世之後、全新世之前。
地質時代
曲音符號

曲音符號（英文：umlaut，英文讀音：/ˈumlaʊt/）係變音符號一種，形狀打橫兩點，加喺受影響嘅單隻字母上面，表示字母所代表嘅母音轉咗第個音。
曲音符號同分音符號完全一樣樣，只係所指唔同，理論上係語言學嘅分別，但係有啲人唔會分，一律叫分音符號，包括有啲語言學家都唔分。
德文同北歐語言嘅兩點通常係曲音符號。
更新

更新（update），又叫升級（upgrade），係電腦運算領域當中嘅行話，一般係指硬件或者軟件嘅汰舊換新，令到個系統能夠跟得上時代。
松北區

松北區（粵拼：cung4 bak1 keoi1）係中國黑龍江哈爾濱嘅市轄區，位於哈爾濱市區松花江北岸。面積736.3平方公里，戶籍人口21.2萬人、總人口34.2萬人（2017年）。區府駐松北一路18號。同時松北係哈爾濱市政府嘅駐地。
松北地方地勢平坦，主要景點有太陽島、極地館、東北虎林園、冰雪大世界、雪博會、東金葡萄王國。

現名
松北區中華人民共和國松北區（2004年後）
「松北」意思係「松花江北」。呢個政區成立於2004年，係黑龍江唯一嘅政區型開發區，設立來就係爲咗開發江北地帶。當地原本係呼蘭縣轄地，後來哈爾濱市區發展到呢度，於是納入到市政範圍。設松北區前，當地由哈爾濱嘅道外區同呼蘭縣分治。
1994年9月，哈爾濱市委成立松北區開發建設管理辦公室，着手籌備松北區。2004年2月4號，國務院批準哈爾濱設松北區，將道外區嘅松北、松浦、萬寶三個鎮，以及太陽島、三電兩條街道，再加上呼蘭嘅樂業、對青山兩個鎮，合併出松北區。
2004年3月30號，松北從道外、呼蘭度接收啲街鎮，當年9月24號，市政府第26次常務會議通過咗《松北區保留松北鎮、松浦鎮、萬寶鎮同時設立松北、松浦、萬寶街道辦事處的意見》，於是呢三個鎮同時設成街道。
亦係2004年，喺9月23號國務院批準哈爾濱市政府搬駐地，原先市府駐道裏區石頭道街107號，之後搬入松北區世紀大道。
2017年，松北新設多三條街道：松安、松祥、船口。其中松祥同松安都分出自松北，船口分出自松浦。

政區
松北轄8條街道、2個鎮，其中松北、松浦、萬寶呢三條街道同時亦係鎮，叫做「一個機構兩塊牌」。再之下分爲19個社區、48條行政村。
街道：三電街道、太陽島街道、松浦街道、萬寶街道、松北街道、松安街道、松祥街道、船口街道
鎮：對青山鎮、樂業鎮
松原 (日本)

松原（粵拼：cung4 jyun4；日文：松原(Matsuyara)）係日本大阪府一個市，人口12萬。
松原后

松原后（1996年8月30號—）係日本足球員，司職後衞，效力清水心跳。
松原大典

松原大典 ，係日本嘅一個男配音員。

配音作品一覽
呢個表唔完整，歡迎加料。
松原修平

松原修平（1992年8月11號—）係日本足球員，司職守門員，效力讚岐卡馬達馬尼。
松原健

松原健（1993年2月16號—）係日本足球員，司職後衞，效力橫濱水手。
松原忠明

松原忠明（1977年7月2號—）係日本足球員，司職後衞，效力過清水心跳，Jatco TT，東京綠茵，Okinawa Kariyushi FC，及FC琉球。
松原優吉

松原優吉（1988年9月5號—）係日本足球員，司職後衞，效力長野帕塞羅。
松原

松原（粵音：cung4 jyun4）喺中國吉林，家下係地級市，叫松原市。
梁冠聰

梁冠聰（英文：Rio Leung，1992年4月1號—）係香港足球員，司職防守中場，而家[咩時候？]效力香港超級聯賽球會東方龍獅。

感情生活
2021年2月2號，梁冠聰成功向郭海𣿭求婚。
梁兆賢

梁兆賢，香港親中派政治人物兼工業界人士。

選舉經歷
喺2021年9月，佢當選成為香港特别行政區選舉委員會工業界(第二)委員。之後佢喺李家超無提政綱嘅情況下，有份提名李家超參與2022年香港行政長官選舉。
梁凌杰

梁凌杰（粵拼：leung4 ling4 git6、英文：Marco Leung Ling-kit，1984年3月7號—2019年6月15號），係一位香港社會運動人士，曾經參與雨傘革命同反對逃犯條例修訂草案運動。
喺2019年6月16號舉行「譴責鎮壓，撤回惡法」大遊行前夕，梁凌杰喺金鐘太古廣場高位掛上標語橫額示威，提出撤回逃犯條例修訂草案、釋放612警民衝突被捕人士，同埋行政長官林鄭月娥引咎辭職等訴求，之後當晚佢高處墮下身亡，成為香港修例風波入面嘅首名死者。行政長官林鄭月娥同警方分別各自暗示同明示指出梁凌杰係死於自殺。但係，佢老豆指出梁凌杰身亡之後一年佢盡受警方冷漠對待，佢代表律師曾經多次向警方發信要求對方提交死因調查報告，但係仍然未有結果，質疑個仔遭遇不公平對待。

生平
梁凌杰生前單身，同父母喺元朗同住，屋企亦有姊妹。根據《香港經濟日報》同《晴報》報導所講，梁凌杰平日樂於行善，曾經籌款協助中國湖南省起希望小學，又到當地見證學校竣工，又曾經參與派米活動同探訪長者中心，同埋透過宣明會助養一名嚟自馬拉維嘅視障男仔。
梁凌杰曾經喺2014年參加雨傘革命，主要駐守旺角佔領區，外號「化骨龍」，曾經多次同警員爆發衝突。喺2016年香港立法會選舉中，梁凌杰曾經為工聯會郭偉强助選。
喺反送中包圍立法會入面，有一名着住黃色雨褸嘅人攞住遮率領大眾進攻添華道警察防線，有網友懷疑呢個人係梁凌杰。
梁兆華

梁兆華（粵拼：loeng4 siu6 waa4，Leung Shiu Wah，1994年3月25號—）係香港籃球員，喺香港出世，而家[咩時候？]香港男子籃球代表隊嘅成員。
梁光健

梁光健，香港親中派政治人物兼會計界人士。

選舉經歷
喺2021年9月，佢當選成為香港特别行政區選舉委員會會計界委員。之後佢喺李家超無提政綱嘅情況下，有份提名李家超參與2022年香港行政長官選舉。
梁兆基

梁兆基，香港總商會總裁，喺銀行界退任前係香港上海滙豐銀行有限公司副主席兼行政總裁顧問，亦係滙豐銀行香港執行委員會及其他管理委員會成員。此前，佢係滙豐集團大中華區首席經濟師。

學歷
梁兆基喺1984年於加拿大多倫多大學取得經濟學碩士學位。

選舉經歷
喺2021年8月，佢當選成為香港特别行政區選舉委員會商界（第一）委員。
杜拜伊斯蘭銀行

杜拜伊斯蘭銀行，係阿拉伯聯合酋長國一間伊斯蘭銀行，1975年創立，總部喺杜拜。佢係阿聯酋頭一間同最大規模嘅伊斯蘭銀行。
杜拜航空

杜拜航空（Flydubai）係杜拜一間航空公司，2008年開張。
杜拉格斯

杜拉格斯（Dos Santos Magalhaes, Douglas，1984年10月17號—）係巴西足球員，司職守門員，效力過香港甲組足球聯賽球會深水埗體育會。
杜拿蘭

杜拿蘭（粵拼：dou6 naa4 laan4，法文：Jérémy Toulalan，1983年9月10號—）係一個男足球員，佢嚟自法國南特，踢中場，喺2001年正式出道。

葳蕤史
呢節要加長。
里昂
法甲聯賽冠軍：2006/07年、2007/08年
法國盃冠軍：2008年
法國超級盃冠軍：2006年、2007年
武田羅梨沙多胡

武田羅梨沙多胡，係日本嘅一個女藝人同埋配音員。
武田英明

武田英明（1985年5月22號—）係日本足球員，司職前鋒，效力過岡山綠雉，及松本山雅。
武田華

武田華 ，係日本嘅一個女藝人同埋配音員。
武田洋平

武田洋平（1987年6月30號—）係日本足球員，司職守門員，效力名古屋鯨魚。
武當山

武當山（粵拼：mou5 dong1 saan1）係湖北地方，喺十堰丹江口嘅一座山，係武當功夫發源地，其中佢嘅古建築群更係世界文化遺產。
武田直隆

武田直隆（1978年7月13號—）係日本足球員，司職後衞，效力過新潟天鵝。
武田英二郎

武田英二郎（1988年7月11號—）係日本足球員，司職後衞，效力湘南比馬。
歐陽娜娜

歐陽娜娜（英文：Nana Ou-Yang，2000年6月15號—）係臺灣大提琴家同女演員，臺北出世，阿爸歐陽龍同阿媽傅娟都係演員出身。佢6歲開始學大提琴，12歲就已經搞演奏會。佢而家讀緊美國波士頓伯克利音樂學院。

政治立場
歐陽娜娜喺政治立場上傾向支持中國北京政府，亦因為咁，受到港台兩地一啲網民嘅非議。
2019年反修例風波期間，佢喺微博出帖撐警，引起台灣、香港兩地網民熱烈討論，亦有一啲批評。其中網絡紅人館長（陳之漢）就批評佢，質問人民幣係遮住咗佢雙眼定係佢嘅良心，又話佢係台灣人嘅恥辱。
另外，喺2020年嘅中華人民共和國國慶節，佢登上央視晚會高唱「我的祖國」，事前消息傳出，有台灣網民話佢係「女版黃安」，揶揄佢叫佢放棄台灣國籍，前外交官劉仕傑亦揶揄佢，叫佢唔好佔用台灣健保。
去到2022年1月，佢同蕭敬騰、陳立農、袁婭維同埋張杰主唱中國官媒製作嘅歌曲《我們同唱一首歌》，亦被部分人認為協助中共對台灣統戰。
歐陽巧瑩

歐陽巧瑩（粵拼：au1 joeng4 haau2 jing4；英文：Tammy Ou-Yang Hau Ying，1992年10月26號—）係香港無綫電視前藝員，2013年參選香港小姐，攞到「友誼小姐」名銜。佢落選後主要做節目主持，包括J2行山節目《Go! Yama Girl》同《山系女行Yama Girl》。2020年3月離開無綫電視。

演出
呢個表唔完整，歡迎加料。
歐陽偉豪

歐陽偉豪（英文：Benjamin Au Yeung，1967年8月17號—），花名Ben sir，係香港中文學者，亦係香港中文大學中國語言及文學系高級講師。佢憑住喺電視節目用輕鬆搞笑手法講解粵語知識而出名，代表作包括《Ben Sir學堂》同《Ben Sir研究院》。

演出作品
呢個表唔完整，歡迎加料。
歐陽德勛

歐陽德勛（英文：Tak Fan Au Yeung，1966年10月9號—）係香港男歌手，1984年第三屆新秀歌唱大賽季軍。佢亦係位電台節目主持。佢老婆係歌手蔡立兒。
歐陽夏丹

歐陽夏丹（粵拼：au1 joeng4 haa6 daan1；簡化字：欧阳夏丹；1977年7月28號—）係中國中央電視台嘅中國新聞主播，係中國嘅主要播音員。
佢喺2007年攞到金話筒獎，並喺2008年攞到金鷹獎最佳節目主持人。

生平
歐陽夏丹係廣西桂林七星區人，桂林中學二年級，1995年進入中國傳媒大學廣播專業，1999年畢業。
畢業之後，佢加咗上海電視台，主持咗《上海夜線》四年。歐陽夏丹嚮2003年10月加入中國中央電視台，佢喺2003年至2009年間首次擔任主持人。2009年8月，佢主持咗《共同關注》節目，2011年8月8號，佢主持咗《新聞聯播》節目。歐陽夏丹都係《2010年中國中央電視台春節聯歡晚會》嘅主持人之一。
有心人

《有心人》係香港歌手張國榮喺1996年11月26號由滾石唱片發行嘅《紅》唱碟入面第三隻主打粵語歌。由林夕填詞，Alex San編曲，梁榮駿監製，張國榮作曲同演唱。

簡介
呢隻歌係電影《金枝玉葉2》嘅主題曲。2016年畀鄧紫棋翻唱咗呢隻歌。
有情還似無情

《有情還似無情》係套法國電影，喺1990年上畫。
有所謂報

《有所謂報》，全名《唯一趣報有所謂》，係鄭貫公創辦嘅香港報紙。1905年6月4號創刊，1907年春停刊。
有心唔怕遲

《有心唔怕遲》係喺1953年嘅一部粵語片，由吳回執導，張瑛、白燕主演。

情節
李平執到個手袋，交翻畀物主白梅。佢哋兩個情投意合，又大家都扮有錢人。白梅老豆同李平老豆原來係好友，希望做埋親家，但係白梅、李平唔知對方係邊個所以亦都唔肯，所以拒絕佢哋老豆。李平、白梅後來向對方坦白自己個底世，重諗計去呃雙方老豆，逃避婚事。最後白梅、李平知道成件事，兩個人終成眷屬。
有手椅

有手椅，椅一種，椅兩邊高起，有放手地方，坐得舒服啲。
出土文物，古埃及已造有手椅。舊日西洋坐有手椅，代表有社會地位。
有手椅為咗舒服，有時會用軟啲嘅料造，或者加上軟布。擺手有連去椅背，亦有唔連埋椅背。有手承託前臂，避免手踭敏感，唔連埋避開咗手踭問題。
有手椅，亦方便隔開人，唔會身貼身。如戲院同飛機咁，通常都放有手椅。相反，戲院情侶座，就可以收起擺手，畀人親密一啲。
武夷山市

武夷山係中國福建南平一市，面積2802平方公里，人口23萬，因武夷山而出名。
武夷山機場

武夷山機場（粵音：mou5 ji4 saan1 gei1 coeng4）係喺中國福建嘅一個機場，喺1958年嗰陣起好。
武宣

武宣係中國廣西來賓一縣，面積1739平方公里，人口32萬。
武城書院

武城書院係個喺韓國嘅世界遺產，登錄喺聯合國教科文組織嘅世界遺產名錄。
武定

武定係中國雲南楚雄一個縣，總面積3322平方公里，人口26萬。
武城

武城係中華人民共和國山東省德州市一個縣，總面積748平方公里，人口40萬。
武士兜

武士兜（日羅：kabuto）係日本武士成日會戴嘅一種頭盔。
武夷山

武夷山（粵拼：mou5 ji4 saan1）喺中國江西同福建兩省嘅邊界。佢係東北-西南走向。北面第一山係仙霞嶺，南度係九連山。海拔一千米。佢係贛江同閩江嗰分水嶺，長550千米。主峰係黃崗山，海拔2,158米，亦係中國大陸東南最高嘅山，佢位到福建武夷山市嗰西北首。1979年武夷山設國家自然保護區，佔地5.73萬公頃。1957年起咗正鷹廈鐵路，直接橫過江西嘅資溪、福建邵武間嘅中間。
東谷小雪

東谷小雪係日本動漫作品《Keroro軍曹》裏面Dororo兵長嘅主人。佢係一名女忍者。而家係吉祥學園中學部嘅2年A組生日向夏美嘅好朋友。「小雪」呢個名係由忍者時代嘅朋友，自稱係小雪寄名阿媽嘅「骸」所改。當時，天上有好靚嘅雪花徐徐飄落，故此改名「小雪」。

外表同埋服裝
小雪出場嗰陣多數着忍者衫，瞳孔係藍綠色。頭髮深綠，用紅色絲帶綁成馬尾（動畫版同漫畫版所綁嘅位置唔同，不過動畫版由第五部開始改返同原作一樣），亦有普通嘅便服。動畫首次登場嘅便服係冇袖嘅夏裝。其後着過嘅便服亦有長袖同埋冇袖。返學着水手裝（離開忍村時由骸得到），共夏季同冬季兩款。泳裝有同學校訂製同埋個人款式，一共3款。

性格
十分活潑好動嘅少女，但亦有容易被影響嘅一面。例如響動畫版第56集上半部因為睇咗以友誼為主題嘅電影而受感動，竟然搵夏美以網球形式對決；第88集為咗能幫助唱歌而感到喜悅（另外三人：夏美、桃華、摩亞就好困惑）。喺第115集上半部更因希望同友人一齊表現，過於喜悅而無意使出忍術。擅於交朋友，認為與其要人哋當自己係朋友，不如自己先當人哋做朋友。
因為長時間響忍村生活，所以對城市唔係咁了解。例如動畫版111集上半部攞出古怪嘅嘢食做點心，令夏美好吃驚；66集下半部喺餐廳上有敏感嘅意識而掟忍者飛鏢（手裏劍）。唔知道列車（電車）上嘅禮儀，曾經以為放行李嘅網架係坐位。而對於「普通」都有自己嘅一套見解。

生活
忍野村
同忍者村中的骸同埋時雨係好朋友，前者係同小雪改名嘅寄名阿媽，後者係貌似鍾意小雪嘅前輩。細個會同佢哋一齊修煉忍術。有一日喺捉動物用嘅圈套上發現咗Dororo，重誤以為佢係河童。
其後離開忍村，以轉學嘅方式進入吉祥學園。
城市
而家同Dororo一齊保護地球唔受外星人侵略。同Keroro小隊關係友好，屢次幫助Keroro小隊。住喺一間水車小房度。
以轉學形式入吉祥學園，亦同夏美、五月、彌生等人成為好朋友。校服同其他學生唔同。

交友關係
小雪冇同任何角色有不良嘅關係，大多數係朋友。不過佢同以下人物嘅關係就比較突出：
Dororo兵長
Dororo兵長係小雪嘅夥伴，決心同小雪保衛地球。動畫版同小雪一齊住喺水車小屋，漫畫版同小雪一齊住喺日向家旁邊。
日向夏美
關係好好嘅朋友。小雪初開學嘅時候，坐位被編到夏美嘅左邊，五月同埋彌生嘅前面。運動方面小雪同夏美嘅能力不相伯仲。當2A班同2B班有體育比賽嘅時候，兩人會合作，以團結力量戰勝2B班。
Giroro伍長
Giroro伍長認為小同與夏美關係太過友好，所以好妒忌，會監視小雪嘅行動。不過喺動畫版119集上半部，亦稍微睇到兩人之間微妙嘅友情。
西澤桃華
朋友關係，會互相幫助。雖然小雪曾經響動畫34話為咗可以同夏美一齊去溫泉旅行而同桃華展開激鬥，但亦試過幫桃華奪取畫咗桃華細個個樣嘅畫。
北城睦實
朋友關係。喺239集上半部，佢同小雪曾經一齊揾生日禮物送畀夏美（生日禮物不明），但係俾夏美喺街上撞到正而誤會佢哋兩個有戀愛關係。
日向秋奈
小雪同日向秋奈（冬樹同埋夏美嘅阿嫲）第一次見面係動畫版91集下半部。日向秋奈畀自世冇雙親嘅小雪一種親切嘅感覺，所以兩個人非常友好。
時雨
小雪兒時嘅忍者朋友，喺動畫209集第一次出場。小雪曾經加入由佢主辦嘅組織（SIP），但因為掛住朋友而離開。
骸
小雪兒時嘅忍者朋友，喺動畫98集第一次出場。小雪自細同佢一齊練忍術。

能力
喺運動方面，作為忍者嘅小雪有相當驚人嘅運動天賦，同夏美不相伯仲，有啲方面甚至勁過夏美（例如柔軟體操），而網球同埋羽毛毽等就勢均力敵。而小雪嘅忍術，名稱大多以「小雪忍法」開頭。善用化裝策略，曾經響漫畫版第70集成功假扮桃華嘅外形同埋聲線，雖然最後俾桃華發現咗，但桃華本人都話小雪唔能夠輕視。嗅覺都好靈敏，曾經成功以嗅覺破解Kururu嘅發明品。
小雪嘅語文能力好好，睇得明古文。但係欠缺日本嘅傳統知識。
小雪會整外表古怪嘅飯團。有時好好食（動畫70集），有時就好硬（動畫96集）。

角色扮演
彼得潘
動畫版第29集上半部，同夏美幫戲劇小組扮演嘅角色。同死板嘅夏美不同，非常快樂活潑，對彼得潘嚟講請小雪係一個幾適合嘅演員。
豹女
動畫版第86集下半部，小雪佢哋俾Keroro夾硬拉去做劇嗰陣扮演嘅角色。俾KERORO所寫嘅劇本操控，同Dororo展開激鬥。
雉雞
動畫版第87集下半部，響愛麗絲夢遊仙境嘅故事扮演嘅角色。
刺客
動畫版第182集上半部，喺Keroro嘅夢裏面出場，同平時忍者衫造型唔同。同Dororo一起，以Keroro同埋Giroro手持嘅寶物為目標。
公主
響《Keroro軍曹大電影2 決戰水着魔女》裏面Keroro所召開嘅公主競賽小雪嘅造型。基本上係比平時嘅忍者衫更華麗嘅造型。
雪乃進
keroro戰國篇嘅角色，動畫249集出場。外表同小雪好似。
東道主

東道主係招呼人來住嘅人或者國。舉辦一啲活動，要畀各地嘅人客，來到同一地方，嗰個地方就叫做東道主。有時東道主係國嘅話，亦叫東道國。
招呼嘅過程，亦都叫做東。有時唔一定係要住，食餐飯。

名
東道主出自《左傳》僖公三十年，原文「係鄰之厚，君之薄也。若舍鄭以為東道主，行李之往來，共其乏困，君亦無所害。」。周春秋時，秦晉圍攻鄭。鄭臨急叫燭之武解圍。燭之武用分化方法，去秦軍度說服秦軍退兵。佢同秦國分析利害，話晉無信義。秦滅鄭只會益咗晉。反而秦唔滅鄭，秦人向東來往各地，經過鄭，鄭會禮待秦人，供應所需，亦唔係壞事。所以自此招呼人客來住嘅，都叫做東道主。
東豆川

東豆川（韓文：동두천）係大韓民國京畿道嘅一個市，人口8萬。
東賓高

東賓高（英文：East Bengal FC）係印度加爾各答一間職業足球球會，依家踢緊印度超級聯賽。
東角道

東角道（英文：East Point Road）係香港銅鑼灣一條馬路，由駱克道去到記利佐治街。街名係嚟自舊地名東角。
東豐

東豐係中國吉林遼源一個縣，總面積2524平方公里，人口41萬。
朱汝珍

朱汝珍（1870年—1942年），原名倬冠，字玉堂，號聘三，又號隘園，廣東清遠人，係中國歷史上最後一次科舉榜眼，以書法名世。

生平
阿爸朱猷章，五品武官，做過知府。朱汝珍喺北京長大。
朱汝珍考到縣試第一，入讀清遠縣學。1892年考入廣雅書院，取廣州府闈第一。27歲考取拔貢，任刑部江蘇司行走。光緒三十年（1904年）為慶祝慈禧太后七旬壽辰特設甲辰恩科，被拔為榜眼，授翰林院編修。
中華民國成立之後，朱主要從事文化教育事業。創辦香港隘園學院、香港孔教學院，任院長。曾受聘於香港大學，任哲學文詞教習。又做過香港孔聖會會長。
抗日戰爭初期，朱汝珍喺香港主持清遠公會，從事慈善事業。1942年到北京，無耐病逝。
撰有《陽山縣志》、《詞林輯略》等。
劉春霖、朱汝珍、商衍鎏、張啓後楷書四條屏，深圳博物館藏
朱江

朱江（英文：Chu Kong，1941年9月—）原名朱士東，係香港男演員。
朱江瑋

朱江瑋（英文：Derek Chu，1976年12月20號—），係香港泛民主派人士，地區組織社區前進成員，油尖旺區議會旺角南選區前任議員，亦係位註冊社工。佢又係前街坊工友服務處成員。
朱江瑋先後讀鄧鏡波學校、香港中文大學同嶺南大學。
喺2019年第6屆區議會選舉，朱江瑋參選油尖旺區議會旺角南選區，最後擊敗做咗34年嘅建制派元老仇振輝，成功當選；2021年9月尾，佢同胡穗珊參與2021年香港區議員宣誓，被港府裁定宣誓無效，即時冇咗區議員席位。
朱汶欣

朱汶欣（英文：Yancy Chu，2月5號—）係香港電視節目主持，曾經係nowTV同ViuTV藝人。
朱沛坤

朱沛坤，香港親中派政治人物兼工程界人士。

選舉經歷
喺2021年9月，佢當選成為香港特别行政區選舉委員會工程界委員。之後佢喺李家超無提政綱嘅情況下，有份提名李家超參與2022年香港行政長官選舉。
朱浴龍

朱浴龍，香港親中派政治人物。

選舉經歷
喺2021年9月，佢成為香港特别行政區選舉委員會委員(港九分區委員會、地區撲滅罪行委員會及地區防火委員會委員代表)。
朱淦明

朱淦明係香港親中派政治人物兼漁農界人士。

選舉經歷
喺2016年，佢成為香港特别行政區選舉委員會漁農界委員。之後，佢有份提名林鄭月娥參與2017年香港行政長官選舉。
喺2021年9月，佢成為香港特别行政區選舉委員會漁農界委員。
朱泰和

朱泰和係香港親中派政治人物。

政治立場
佢係香港親中派一員。

選舉及提名經歷
喺2016年，佢成為香港特别行政區選舉委員會保險界委員。之後，佢有份提名林鄭月娥參與2017年香港行政長官選舉。
民布里

民布里（粵拼：man4 bou3 lei5；泰文：เขตมีนบุรี）係泰國曼谷其中一個區，面積63.6平方公里，人口12萬。
民意調查

民意調查（opinion pool），簡稱民調，係指由專業人士搞，通過網絡、電話或者書面等嘅媒介嚟對一般大眾做調查，想知一般大眾對某啲政治、經濟同社會議題嘅意見同態度。
民園麵家

民園麵家（Man Yuen Noodles），係香港一間執咗笠嘅麵檔，喺香港島中環荷李活道68至70號A，出名菜式有牛腩、豬手同水餃。

史
民園麵家喺1925年開張，本嚟係喺中環伊利近街嘅一個大牌檔，持牌人姓黃，之後傳畀個仔黃光慶。1982年，李氏夫婦入股同黃光慶一齊經營。2005年，黃光慶死咗，政府跟嗰時嘅條例收返牌照唔畀轉讓，引起社會關注，最終李氏夫婦都要交還牌照，將麵檔搬入附近嘅地舖繼續經營。
2015年底，李氏夫婦宣佈因為自己年紀大，仔女又無意接手，喺2016年3月執笠。
民工

民工，又叫農民工、外來工，指嘅喺為咗工作從農村移民到城市嘅工人。「民工」喺中國大陸改革開放前就出現嘅稱謂，源自於九一八抗戰時期嘅民兵，被尊稱做「民夫」、「民婦」，大陸解放（和平時期）之後改叫民工。早期民工嘅工作離土唔離鄉，或者短期離鄉，而「農民工」嘅稱謂係由改革開放之後，眾多嘅農民進入城市後出現。農民工長期喺城市入面工作、生活，「外來工」嘅叫法就帶有地方色彩，係由農民工所在地嘅本地人對佢哋嘅稱呼。
民安友繪

民安友繪 ，係日本嘅一個女藝人同埋配音員。
民康街

民康街（英文：Man Hong Street），係香港北角一條馬路，由英皇道、健康西街交界開始，去到渣華道、東區走廊出入口交界。
民安新邨

民安新邨響澳門半島花地瑪堂區看台街、市場街、馬場大馬路同中心街，係屬於房屋局嘅經濟房屋。

背景
2012年6月12號，治安警同街總大廈管理資源中心舉行治安座談會，民安新邨業主委員會反映大廈去天台嘅樓梯時不時發現有用過嘅針筒，擔心大廈治安。記者響座談會完咗之後跟住業主會成員到民安新邨，被指發現有用過嘅針筒樓梯響一個禮拜前曾經清理，但係記者重發現有用過嘅針筒抌響度。治安警話，警方關注毒品社區化，會採取針對性預防工作。
另外，民安新邨入面響2012年陸續發現十二個咪錶抌響度，而咪錶嘅錢箱就撬開咗，住客懷疑有不法之徒利用大廈收集贓物，已經同警方舉報。
2016年10月11號晏晝，李克強訪澳第二日喺民安新邨附近嘅鏡平中學視察期間，治安警封鎖附近馬路唔畀人或車通行，搞到民安新邨居民返唔到屋企又或者響大廈到出唔到來，同治安警發生拗撬，最後要由治安警逐個逐個護送入去。

民安新邨兇殺案
2003年10月29號朝早，看台街民安新邨第一座一個單位發現一個女死者，女死者係陳某明，二十九歲，做莊荷，同鄰居同街坊都比較熟。當日死者嘅家傭去到現場時發現死者伏屍響間房嘅床到，四肢被人用繩綁住。司警調查，發現死者頸部有明顯瘀痕，相信被人勒死，認為死因有可疑。但係當時兇案單位大門冇爛到，現場有被搜掠過嘅痕跡，死者銀包入面嘅現金同手機都唔見咗。案發嗰時鄰居都冇聽到單位入面有特別嘈嘅聲，亦聽唔到死者養嘅狗係度吠，估計死者響深夜放班返屋企時遇害。司警因為當時資料有限，案件冇辦法取得突破。隨住刑事調查科技不斷進步，經過多年追查，2013年年中鎖定目標，2014年7月知道涉案疑兇匿響大陸，司警隨即派員通知廣東省公安廳要求協助。對方立案調查，7月24號晏畫聯同順德公安局，響佛山信德區樂松縣一間賓館拉咗涉案嘅曾某松，四十六歲，廣東省順德區人，三行工人。據了解，兇徒有一女，而警方響曾某松嘅屋企查獲陳某明被搶走嘅兩隻玉石戒指之類贓物。曾某松已被廣東順德區檢察院批准逮捕。調查發現，曾某松係識得女死者，因爛賭爭落巨債，案發當日上門同死者撲水失敗，就即刻將佢綁住，重用刀指嚇要脅交出財物同提款卡密碼。曾某松劫走手錶、玉戒指之類飾物同攞咗一萬一千蚊現金之後，擔心死者報警揭發，於是返翻單位殺人滅口，用毛巾勒死事主，行兇之後潛水返大陸。2009年曾經短暫來澳，之後再潛水返大陸。司警響有關部門協助之下，經過比對兇徒嘅DNA同指紋，證實同兇案現場蒐集到嘅脗合，有人承認犯案。司警話，今次偵破十一年前單案有賴廣東省公安廳協助，再次反映粵澳警務合作機制得食。
民宿

民宿（粵拼：man4 suk1）喺一般情況下有兩種解釋：其中一種係自己起嘅住宅入面，將空咗嘅房出租畀第個人或住客兼由主人同佢啲家人負責搞衛生同埋入住、接待客人等服務。嗰啲樓通常以平房為主，最高都唔夠5層樓，建築面積都冇800m²。第種情況係私營嘅旅館仔，房量既少過商務旅館，又未必有接待櫃檯同着制服嘅前台人士。一般嚟講，呢啲建築通常規模好細，唔出名，兼內部環境比較罨縶。
喺中國大陸，鄉下地區一般嗌佢做「民宿」，城區一般嗌佢做「快捷酒店」或「快捷賓館」。
李海仁

李海仁（1986年4月19號—），係大韓民國嘅一個女藝人同埋歌手。
李海印

李海印，係大韓民國嘅一個女藝人同埋歌手。
李浩菲

李浩菲（粵拼：lei5 hou6 fei1；1999年6月15號—），係中國大陸女演員、主持人。

經歷
2013年，參與《四十九日·祭》嘅演出正式進入演藝圈。2016年參與湖南衛視綜藝節目《夏日甜心》，2018年參與湖南衛視綜藝節目《快樂大本營》做咗助理主持人。2019年，為湖南衛視《歌手2019》ANU嘅音樂合夥人。2020年參與錄製湖南衛視青春合夥人經營體驗節目《中餐廳第四季》。
李海強

李海強（1977年5月3號—）係中國足球員。

球員生涯
喺2010年嘅世界足球先生選舉，李海強以香港足球代表隊隊長投咗票畀沙維同恩尼斯達。
李浩軒

李浩軒（英文：Will Lee，1995年10月8號—），原名李晧軒，係香港男歌手，2018年出道。
李海利

李海利，係大韓民國嘅一個女藝人同埋歌手。
歐錦棠

歐錦棠（英文：Stephen Au，1963年4月26號—），係香港男演員，1990年出道，初頭做亞洲電視藝員，2001年過檔無綫電視，2012年恢復自由身。佢老婆萬斯敏都係前亞洲電視藝員。
自2010年起，佢同老婆創立咗獨立非牟利舞台劇團劇道場，但係劇團喺2021年因為受到武漢肺炎疫情衝擊，最終宣布道別觀眾。

演出
呢個表唔完整，歡迎加料。
歐鎧淳

歐鎧淳（Stephanie Au Hoi-shun，1992年5月30號—），係香港女泳手、藝人，擅長自由式同背泳項目，係港隊奧運「五朝元老」（先後參加2008年北京奧運、2012年倫敦奧運、2016年里約奧運、2020年東京奧運、2024年巴黎奧運）。
歐鎧淳係2016年夏季奧林匹克運動會開幕典禮入面香港代表團嘅持旗手，因為網民覺得佢個樣好甜，所以封佢做「東方維納斯」。
歐鎧淳前男朋友係演員胡子彤。
歐鎮江

歐鎮江係香港嘅親中派商人，係香港杭州下城區港藉人士聯誼會首屆副會長兼秘書長，並喺杭州生活咗超過二十年。佢亦係浙江省香港商會嘅創會會長。
歐鎮江自細住喺藍田公屋，成績一般，喺工業學校畢業後投身社會，初期幾經波折。之後到米蘭讀設計管理課程，曾喺恆基兆業同新世界中國工作。2001年底辭職回港，成立咗自己嘅設計公司——香港意匯商業設計，並鼓勵年青人到中國內地發展。
歐陽伯權

歐陽伯權，JP（英文：Rex Auyeung），香港親中派政治人物兼工程界人士，香港嶺南大學校董會主席（2014年10月22號至2019年10月8號）、前副主席（2013年至2014年），2019年7月1號開始做港鐵公司第3任非執行董事局主席。

生平
歐陽伯權喺香港英華書院讀書，跟住去加拿大完成高中同埋喺窩打老大學考到城市設計及環境規劃學士學位。其後加入加拿大安泰保險公司（中文：Aetna）做行政見習生，並喺多倫多做嘢16年[未記出處或冇根據]，並曾任職多間保險公司。約莫喺1993年、1994年畀信安國際公司（英文：Principal Financial Group）派返香港做駐港代表，並籌建亞洲區辦事處。
2014年10月3號，時任香港特別行政區行政長官梁振英委任歐陽伯權接替陳智思做嶺南大學校董會主席，任期由2014年10月22號至2017年10月21號。
2017年2月，歐陽伯權離開服務咗23年嘅保險公司退休。
2019年2月，香港傳媒報道歐陽伯權會喺嗰年6月接替馬時亨做港鐵公司主席，接手處理由2018年起被揭發多項工程施工問題嘅沙中綫工程「爛攤子」。至3月7號政府正式宣佈爾項任命，而港鐵公司亦喺同日委任佢由即日起做公司董事。歐陽伯權7月1號上任港鐵主席。
2019年4月13號，歐陽伯權自爆因為兩隻眼一齊生咗腫瘤而喺年頭做過手術，醫生話係全球第一單病例。

選舉經歷
喺2021年9月，佢成為香港特别行政區選舉委員會工程界當然委員。之後佢喺李家超無提政綱嘅情況下，有份提名李家超參與2022年香港行政長官選舉。
歐里皮克環礁

歐里皮克環礁係南太平洋密克羅尼西亞聯邦加路連群島一個環礁，面積0.236平方公里。
歐陸哲學

歐陸哲學（continental philosophy）係指喺 19 至 20 世紀由歐洲大陸起源嘅相關哲學傳統，同英美嘅分析哲學相對照。歐陸哲學包括咗現象學、存在主義、解釋學、結構主義、後結構主義、後現代主義、解構，以及批判理論（例如法蘭克福學派）、心理分析、尼采、同埋絕大部分嘅馬克思主義同馬克思哲學流派。

歷史
將歐陸哲學同分析哲學區分開來係近代嘅事，大致可由二十世紀早期開始計起。但係，作為一種哲學傳統嘅區分，佢嘅源頭最早可追溯到康德。分析哲學雖然受到康德嘅影響，但係對佢以後嘅十九世紀德國哲學家，例如黑格爾、叔本華、馬克思同尼采等所謂「歐陸哲學」嘅主要思想都冇咩大嘅興趣。
二十世紀上半葉，德國仍然係歐洲最具活力嘅哲學重鎮，呢一番景像一直保持到希特拉上台為止。希特拉上台之後，一大批最優秀嘅德國哲學家——其中大部分係猶太人或者係左翼學者——不斷走到海外（尤其係美國），令到德國哲學界日漸沈寂。同樣嘅情形亦都同時發生喺法蘭克福學派上。同一個時期，亦有一啲哲學家留咗喺到，例如當時德國最傑出嘅哲學家之一——海德格爾，佢信奉納粹主義。但當納粹失勢之後，呢批人發現佢哋唔單止被禁止教學，甚至佢哋本人，亦都連同佢哋嘅哲學一齊被世人拋棄。
二戰之後，德國哲學喺法國引發咗一股研究嘅熱潮。原因主要有兩個方面，其中一個係法國共產黨喺法蘭西解放運動中所起嘅作用令到法國共產黨喺短期內成為咗法國嘅最大政黨，對共產主義學說嘅翻譯熱情又進一步激發咗對馬克思哲學同黑格爾哲學嘅興趣，喺呢一股思潮嘅影響下，呢兩個人嘅學說第一次開始喺法國大學入面被廣泛研究；第二個原因，另一股主流思潮關注嘅焦點就係現象學家胡塞爾以及佢嘅學生海德格爾嘅學說，喺推動呢股風潮嘅運動入面，薩特扮演咗非常重要嘅角色，佢唔單止係當時知名嘅作家同哲學教師，同時亦係一位非常有影響力嘅公共知識分子，佢將佢自己嘅學說叫做存在主義。

英語國家嘅歐陸哲學
「歐陸哲學」喺唔同流派之間嘅分歧好大，令到「歐陸哲學」呢一個術語本身都冇太大嘅描述價值。美國同英國由二十世紀八十年代開始，已經有唔同嘅教授寫咗大量有關「歐陸哲學」嘅內容。（注：有啲講法文同德文嘅歐洲哲學家，例如戈特洛布·弗雷格同維也納學圈，對分析哲學有好重要嘅貢獻，但呢啲人一般唔會畀人當係「歐陸哲學家」。）
而歐洲大陸國家同埋英語國家，對待「歐陸哲學」嘅態度都好唔同。喺德國同法國，「歐陸哲學」係大學哲學系教學嘅核心，但喺英語國家入面，哲學系講授嘅一般都係分析哲學，而「歐陸哲學」就屬於另一個科系。（「歐陸哲學」一般被當作人文學科，例如文學、電影、建築、藝術史等領域入面，通常作為文藝理論或者批評理論嚟介紹，而喺社會學科當中，社會學、人類學同埋社會心理學等領域入面，有時又會被當係社會理論或批判嘅社會理論。）
雖然分析哲學同歐陸哲學嘅分界並唔係絕對，但兩種學說確實喺側重點同風格上有好明顯嘅唔同。反對先驗懷疑論係歐陸哲學嘅一個基調，呢種觀點認為思想唔能夠脫離自然或者物質前提獨立噉存在，但哲學家又必須去處理呢種不可能性。例如，黑格爾認為思想唔能夠遊離於歷史，對馬克思嚟講，人類嘅一切意識形態都離唔開階級嘅鬥爭，而尼采就認為意志係嚟源於對權利嘅欲望，而海德格爾同薩特就主張思想必須要處理「存有」嘅問題，而德裏達就提醒人，喺辨析各種哲學同思想時，唔可以忘記歷史有偶發性，而各種語言同文本之間又有住相互依賴性。
而歐陸哲學家通常對分析哲學家噉樣睇，佢哋相信方法學，認為只要有適當嘅方法，就可以毫無疑義噉對所有思想同當中嘅相互關系進行歸類同分析，雖然有時分析哲學家都可能會提出一啲同歐陸哲學家睇法相類似嘅懷疑論作為分析成果，但佢哋唔會將呢一種懷疑論當係方法學上嘅假設。
除此之外，分析哲學通常係圍繞住一啲講唔完嘅辯論，為咗呢啲辯題，一代代嘅哲學家貢獻咗佢哋所有嘅智慧，而歐陸哲學則傾向於將研究嘅重心放喺幾個關鍵嘅思想家身上，討論佢哋嘅哲學同埋相互之間嘅關系。哈佛大學教授斯坦利·卡維爾解釋分析哲學同歐陸哲學嘅差異嗰陣，佢噉樣講：
哲學喺傳承嘅過程入面，可以被當係一啲有待解決嘅問題（例如英美分析哲學家係噉樣睇），又可以當係一連串有待解讀嘅文本（例如歐陸哲學家係噉樣睇） 。喺唔同嘅傳承模式下，思維訓練方法、批評同埋對話嘅標準、寫作流派、作者嘅角色，都會跟住唔同。
歐金斑鴴

歐金斑鴴（Pluvialis apricaria）係鴴科斑鴴屬嘅一種雀，主要分佈喺歐洲地區。
呢種雀係歐洲其中一種打獵嘅獵物，《健力士世界紀錄大全》創辦人就係因為打獵嗰陣同同伴爭拗呢種雀係咪全歐洲飛得最快嘅雀，而有搞世界紀錄大全嘅諗頭。
歐鎮銘

歐鎮銘，MH（英文：Leo Au，1990年2月1號—）係香港男子壁球員，2014年開始參加國際賽，喺2018年亞洲運動會代表香港喺壁球男子單打攞到金牌。
材質貼圖

材質貼圖（英文：texture mapping）喺電腦圖像上係指，一個圖像處理程式要加一啲仔細位、色水、或者表面材質落一個立體模型嗰度。
材料

料（粵拼：liu2），又叫材料（粵拼：coi4 liu2），係指人用嚟整嘢嘅物質。原始社會度，材料都係喺大自然就地取材，而隨住科技進步，人類搵到同識得合成更多種類嘅材料。
村上一樹

村上一樹（1987年12月21號—）係日本足球員，司職後衞，效力過FC岐阜。
材料科學

材料科學（英文：materials science）係研究材料同埋點樣改善材料嘅科學工程領域。
無論係建築物等嘅結構定係各種嘅機械都好，工程學上研究嗰啲物品都梗係要用某啲材料造嘅；同時，唔同材料嘅特性可以好唔同，例如對比木同鋼呢兩種材料，有研究嘗試用模擬地震，睇吓用木搭出嚟嘅結構同用鋼搭出嚟嘅結構對地震有幾強嘅抵抗力，發現木抵受地震嘅能力勁啲（用木搭出嚟嘅結構要用勁啲嘅模擬地震先至整得冧），所以有研究者主張喺有地震危險嘅地區（美國加州、紐西蘭同日本呀噉），建築物應該多啲用木嚟起；材料科學研究嘅就係「唔同材料嘅特性有乜差異」，以及係「呢啲差異會點影響邊隻材料啱攞嚟做乜嘢用途」。
木查實可以好硬淨，但「容易著火」呢點喺好多應用（例如建築）當中都係個大缺點。木查實可以好硬淨，但「容易著火」呢點喺好多應用（例如建築）當中都係個大缺點。 鋼硬淨、唔易著火又冇乜毒性，成日俾人攞嚟做建築材料。鋼硬淨、唔易著火又冇乜毒性，成日俾人攞嚟做建築材料。
材料化學係材料科學嘅一個子領域，專門研究材料嘅化學性質。
村上佑介

村上佑介（1984年4月27號—）係日本足球員，司職後衞，效力長崎成功丸。
村上和弘

村上和弘（1981年1月20號—）係日本足球員，司職後衞，效力過橫濱水手，仙台七夕，川崎前鋒，及大宮松鼠。
村

村（Village 或者 Tsuen或Chuen），古時寫做邨，係人口少嘅聚居點，幾十到幾百人都有。有圍牆保護嘅村叫圍，但好多時村同圍會係同義，只係解做村。
油松

油松（粵拼：jau4 cung4；學名：Pinus tabuliformis）係松科松屬嘅常綠喬木，原產中國長江以北地區，而家喺華北地區同北韓入面先至搵到。

樣
植株一般25m高，樹皮下邊暗啡，有不規則裂紋；大枝平展或斜向上，細枝粗大。葉似針頭，兩針一拃，深綠，粗而硬，長10～15cm。花屬穗狀花序，聚生，其中花公似柱，長大概15mm到，生喺新枝下邊；每年5月開花。果屬毬果，樣近似圓形，長4～7cm；但開花後到第二年10月先至結果。

用途
植株喺中國大陸北方多數用嚟做行道樹同觀景植物，梗可以做木材，樹脂可以整松節油同醫外傷，甚至提取染料都得。
油桐

油桐（粵拼：jau4 tung4；學名：Vernicia fordii），第個名係光桐（gwong1 tung4）、三年桐（saam1 nin4 tung4），係大戟科油桐屬嘅一種落葉喬木。原產地喺中國嘅華中地區，長江流域附近，佢係中國內地四大木本油料樹嘅其中一種。呢種植物喺中國內地嚟講，至少有成千年嘅栽培史。

形態
呢種植物一般比較矮，樹齡比較短，但係公乸唔同樹；莖部有紫紅色嘅條紋；佢嘅花嘅聚傘花序，花瓣係白色，一般喺4月開花，5月結果。佢嘅果一般喺10月先至熟，而且連續20~30年都有果出。而佢榨出嚟嘅油叫桐油，一般係金黃或啡黃色，有光澤嘅乾性油。

用途
油桐榨出嚟嘅油係唔食得嘅，因為佢嘅毒性比較犀利，但可以做工業用油，一般用喺整油漆、塑料、電器、人造橡膠、人造皮革、人造機油、油墨等製造業。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
油桐嘅根、葉、花、籽、甚至榨出嘅油都可以做藥。有以下呢啲功效：

栽培史
油桐之所以有成千年嘅栽培史，係因為早喺唐朝嗰時，陳藏器寫嘅《本草拾遺》講咗「罌子桐生山中，樹似梧桐。」同埋其它記低咗同油桐有關栽培同利用史嘅書。唐宋之後，喺中國內地嘅南方山區種得比較多。雖然話湖南宜章從古代開始，就有種油桐嘅講法，但根據種植户話之前佢哋種嘅係光皮桐，而家佢哋種嘅係千年桐。同光皮桐差咗好遠。而呢種植物直到1880年之後先至傳到國外。

毒性
油桐嘅葉、樹皮、籽、根都有毒，尤其係籽最犀利。而佢嘅有毒成分係桐子酸同異桐子酸，呢啲酸會損害肝同腎。
油木

油木（粵拼：jau4 muk6，又粵拼：jau2 muk6；學名：Tectona grandis），常誤寫為柚木，木一種，以佢木內多油而名。又嗌紫油木（zi2 jau4 muk6）或胭脂樹（jin1 zi1 syu6）。油木歸馬鞭草科柚木屬，係落葉或半常綠半落葉喬木，喺華南同南洋、南亞地區都可以搵到。
油字廣東話，興變音讀柚，故此誤寫為柚木。查實同柚一啲關係都無。寫成柚木，又有人要柚字讀油。

樣
植株高40米（131呎，120尺），細枝淡灰或淡啡，似不規則四棱柱；有4條槽，上邊有暗黃或暗啡嘅軟毛，似星星噉。葉對生，厚紙質，全緣，樣似橢圓形或倒立蛋形，頂端漸尖或撅圓；基部似楔形，向下延伸，表面粗糙，有白色嘢突出，沿脈有些少毛，反面批住好多密密麻麻嘅軟毛，似星星噉；葉柄比較粗，長2～4cm。花屬圓錐花序，頂生；花萼樣似鐘，萼管長20～25mm，有白軟毛，似星星噉；花冠白色，裂片短過萼管；每年8月開花。果屬核果，有兩埐皮，外皮茶色，有砧毛；内皮骨質；每年10月結果。

用途
油木有好多種用途。由於佢質地好硬，加上有好靚嘅光澤，紋理又直，重禁爛，有好細嘅反張力，帶芳香兼易施工，所以好多時用嚟做木材，主要喺整船、車、建築、家具同雕刻比較多。植株可以做庭院嘅觀景植物同埋行道樹。

藥用
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
佢啲木碎、花、籽可以浸水或當中藥嚟煲，有以下嘅功效：
油椰子

油椰子（粵拼：jau4 je4 zi2；學名：Elaeis guineensis），又叫油棕（jau4 zung1），係棕櫚科油椰屬嘅常綠直立喬木，原產地喺西非地區。而家喺熱帶同亞熱帶地區入面可以搵到。呢種植物既係世界綠色油庫嘅其一成員，又係名副其實嘅「搖錢樹」。呢種植物重係世界上單位面積產量最高嘅一種木本油科植物。

發現史
呢種植物喺19世紀或之前，一直匿埋喺西非嘅熱帶雨林地區，直到20世紀初先至俾人發現同關注。

形態
植株一般有10m高到，樹徑30cm，樹幹有宿存嘅葉基響度。葉長3~6m，一般簇生喺莖頂，裂片有50~60條，樣係帶狀嘅披針，羽狀葉。花一般係單性，公乸同樹兼肉穗花序，而且一年四季都開花。果係正立或倒立蛋形嘅聚合果，每個大穗結1000~3000隻果，最大嘅果有20kg咁重。果實初期綠，長大中期轉紫黑，好實兼難掹落 ; 熟時轉橙紅先至識甩落嚟。果肉同果仁超過15kg，有60%嘅油響度。

適應環境
呢種植物鍾意暖而濕嘅氣候，既唔禁凍，又唔禁旱。要喺上層比較深而厚、兼疏松又肥嘅酸性土或重土度種。

用途
呢種植物嘅果同果仁都可以榨食用油，重可以整成高級奶油同朱古力糖、雪糕。喺工業嗰邊可以整靚嘅番梘。果重可以提取CH3COOH同HCOOCH3嚟整活性炭同纖維板。油椰餅可以做飼料。另外，喺熟咗嘅花序流出嘅汁重可以用嚟整酒。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
油椰子嘅根可以做藥，有祛瘀消腫嘅功效。

世界上單位面積產量最高嘅一種木本油科植物
油椰子之所以做咗世界上單位面積產量最高嘅一種木本油科植物，係因為佢一般生產椰油200kg/畝，重多過花生嘅出油量成5~6倍，甚至重多過大豆嘅出油量成差唔多10倍，所以佢有「世界油王」嘅名。
油彩

油彩係指用油脂可以開稀（油溶性）嘅顏彩，用水彩畫嘅畫就係油彩畫，簡稱油畫。
油杉

油杉（粵拼：jau4 caam3；學名：Keteleeria fortunei）係松科油杉屬嘅常綠喬木，喺中國廣東、廣西、香港、湖南、雲南、浙江、貴州同埋福建、越南北邊都可以搵到。
油柑子

油柑子（學名：Phyllanthus emblica），又古稱餘甘子，葉下珠科葉下珠屬，分布於印度、斯里蘭卡、印度尼西亞、馬來西亞、菲律賓、南美、臺灣、香港、江西、福建、廣東、海南、廣西、四川、貴州、雲南以及中南半島等埞，生長於海拔200米到2300嘅地區，喺山地疏林、灌木叢、荒地或者山溝啲向陽處多見，亦都有人工種植。果生食得，味酸、微苦而甘香，食用後先苦後甘，口有餘甘味，生津止渴。乾葉做得枕頭芯。又藥用得。

名稱
庵摩羅果、米含（廣西隆安）、望果（雲南文山）、木波（雲南傣語）、七察哀喜（雲南哈尼）、噜公膘（雲南瑶族）、滇橄欖、油甘子（華南）、油甘（潮州話）、油柑子（香港）、油柑（日語：油柑）。
古有梵文譯名「庵摩勒」「庵摩羅迦」（梵文：āmalaka），記載有喺晉代嵇含本《南方草木狀》與及明代姚可城本《食物本草》入便。梵語名亦都着馬來話借用，即馬六甲樹（馬來話：Pokok Melaka），後尾成爲馬六甲個名嘅起源。

特徵
油柑子一般高約1至3米，生長喺灌叢或者疏林入便。花期為4到6月而果期為7到9月。花細而黃綠色，喺枝條上簇生，果實球形，直徑約1.5厘米。葉片兩列排，羽狀複葉，葉線狀長圓形，頂鈍圓或者截平，有銳尖頭或者微凹，基部淺心形而稍偏笡，上面綠色，下面淺綠色，長0.8-2厘米，寬2-6毫米，乾後淺褐色或者帶紅色，近無柄；落葉嗰陣成條細枝甩落；托葉線狀披針形，長1.2-2.5毫米，褐紅色，邊緣有睫毛。花簇生於葉腋，花細，黃色；單性，雌雄同株，具短柄；每花簇有1朵雌花，花梗長0.5毫米，花盤杯狀，包藏子房達一半以上，邊緣撕裂，每花有花萼5-6片，長圓形或者匙形，較厚，邊緣膜質，多少具齒無瓣，子房卵圓形，子房上位，3室，花柱3，基部合生，頂端再2裂；雄花雄蕊3，花絲合生成0.3-0.7毫米嘅柱，花藥直立，長圓形，頂端具短尖頭。蒴果呈核果狀，圓球形，直徑約1.5厘米，外果皮肉質，淺綠色，初為黃綠色，熟後呈赤紅色，內果皮硬殼質；隻種略帶紅色。花期4-6月，果期7-9月。
果、嫩葉同花蕾
開花嘅嫩枝
樹幹
油柑子
種子
果

名產地及風俗
南方油柑子風味過於橄欖，多販入北州。方實時，零落藉地，如槐子、榆莢。土人乾以合湯，意味極佳。其木可以制器，欽陽所產為最。蓋大如桃李，清芬尤甚也。世間百果，無不軟熟，唯此與橄欖雖腐尤堅脆，可以比德君子。南人有言曰：「餘甘一時熟，獐一日肥。」其說：蓋二物忽然有異，則餘甘熟一時頃而復生，獐肥一日而復瘦也。欽州靈山縣一士人姓寧，其大父一日往山間，忽見餘甘遍山，如來禽紛熟。飽餐快甚。須臾便復青脆，袖中猶攜數熟餘甘，歸以示閭里，至傳為異事。——《嶺外代答・花木門果實附草附》
產於廣東汕頭市潮陽區谷饒鎮嘅谷饒獅頭油甘係其中一個名優品種，鮮食得，加工後製成佐餐餸又得，仲加工得成高級蜜餞。
香港荃灣油柑頭一帶盛產油柑子，所以得名，亦有油柑頭村。
中國大陸油柑子一般喺秋分前後收穫並上市，係中秋拜月佳果。
用鹽或者甘草、白糖等可以醃製成「咸油甘」同埋「甘草油甘」。
南印度一帶亦都有捉佢製成醃製品嘅風俗。
河村優

河村優（1980年12月1號—）係日本足球員，司職中場，效力過札幌岡薩多，水戶蜀葵，及福岡黃蜂。
河村統

河村統（1982年7月5號—）係日本足球員，司職後衛，效力TDK。
河本明子

河本明子 ，係日本嘅一個女藝人同埋配音員。
河本裕之

河本裕之（1985年9月4號—）係日本足球員，司職後衞，效力大宮松鼠。
河村崇大

河村崇大（1979年10月4號—）係日本足球員，司職中場，效力過磐田山葉，River Plate，大阪櫻花，川崎前鋒，及東京綠茵。
河東勳

河東勳（1979年8月20號—）係大韓民國嘅一個男藝人同埋歌手。
池內宏

池內宏（1878年9月28號—1952年11月1號）係日本嘅歷史學家、文學博士，東京大學教授，有日本現代研究朝鮮史第一人嘅稱號。

底細
池內宏喺日本東京都出世，佢阿爺係著名嘅儒學者池內大學，細蚊仔時受儒學嘅深厚熏陶。喺東京府尋常中學校同第一高等學校畢業後，1904年考入東京帝國大學文科大學（而家東京大學文學部）史學科，喺度跟東洋史學嘅創始人白鳥庫吉等史學家學嘢，受到一連串正規同嚴格嘅史學教育。1908年攞到學士學位後，先後做過東京帝國大學講師（1913年）、副教授（1916年）、教授（1925年）、名譽教授（1925年），名古屋帝國大學（而家名古屋大學）教授。1937年佢曾經俾人選做帝國學士院（即係而家日本學士院）會員（院士）。1952年喺東京病逝。
池受玟

池受玟，係大韓民國嘅一個女藝人同埋歌手。
池內豐

池內豐（1961年8月25號—）係日本足球員，司職後衞，曾經喺1983～1985年間爲日本足球代表隊出場8次。
池內萬作

池內萬作（Mansaku Ikeuchi，1972年3月27號—），係日本男演員，喺東京都出世，隸屬於東寶芸能株式會社。佢主要代表作品有《信長燃燒》、《弗洛倫斯的長眠》、《再見溪谷》、《假面騎士Decade》等。
池島

池島係日本長崎縣一個島，歸長崎市管。個島曾經係煤礦，2001年停產。
池內友彥

池內友彥（1977年11月1號—）係日本足球員，司職後衞，效力過鹿島鹿角，CFZ，及札幌岡薩多。
池尻茉由

池尻茉由（1996年12月19號—）係日本足球員，踢前鋒，曾經喺2019年間為日本女子足球代表隊出場6次，入咗2球。
洛寧

洛寧係中國河南洛陽一個縣，總面積2306平方公里，人口50萬。
洛川

洛川係中國陝西延安一個縣，總面積1805平方公里，人口21萬。
洛奇·馬西安諾

洛奇·馬西安諾（英文：Rocky Marciano，1923年9月1號—1969年8月31號）係一個美國拳擊手。
洛子峰

洛子峰（Lhotse）係全球第四高嘅山峰，海拔8,516米，喺尼泊爾近中國國界。
洛天依

洛天依（粵拼：lok3 tin1 ji1）係上海禾念推出嘅一套採用Vocaloid語音合成技術嘅數據庫同虛構角色。歌聲樣本取自中國配音員山新同日本歌手鹿乃兩位，ideolo為「Vocaloid™ China Project」設計出呢個角色。上海禾念喺2012年7月12月發布佢哋第一個產品。五年後，佢哋升級產品喺2017年12月30號發售，日語產品喺2018年5月21號發售。
作為第一位發佈嘅中文Vocaloid歌手，喺ACG圈內擁有較多粉絲同人氣。喺2016年，洛天依登上湖南衛視小年夜春晚，呢次係佢第一次走上主流舞台。 2017年6月舉辦嘅Vsinger Live就係洛天依目前規模最大嘅商業演出。
洛奇

《洛奇》（粵拼：lok3 kei4，英文：Rocky）係套喺1976年上畫嘅美國體育劇情片，主角係史泰龍。
洛威拿

洛威拿，係一種狗，起源自德國，而家經常畀人用嚟做警狗、門口狗或者搜救狗。
洛多皮斯

洛多皮斯（古希臘文：ροδωπις，羅馬拼音：Rhodôpis）係公元前 1 世紀嘅古希臘嘅一個傳說人物，有法老王靠住一隻鞋搵到佢心儀嘅平民少女（洛多皮斯），跟住仲娶埋洛多皮斯做老婆。
呢個故仔畀人話係《灰姑娘》最早嘅版本。
洛夫雲

洛夫雲（粵拼：lok3 fu1 wan4，克羅地亞文：Dejan Lovren，1989年7月5號—）係個克羅地亞足球員，踢過中後衛，而家效力緊俄超球會辛尼特。
東歐

東歐即係歐洲東部，相對於西歐而言。有時重會同南歐、北歐同中歐比對，所以邊啲地方係東歐，唔同時代有唔同解釋，唔同人有唔同分法。
一般嚟講，夾埋中歐同南歐來睇，東歐有白俄羅斯、愛沙尼亞、拉脫維亞、立陶宛同埋烏克蘭，有時亦包埋俄國。冷戰時期由共產政權統治嘅波蘭、捷克、斯洛伐克、匈牙利、東德等國有時亦會計入東歐。
東氏

東（粵拼：dung1）係唐人姓氏，喺《百家姓》裏頭排第360位，依家經已冇乜人用。

名人
呢篇東氏係同姓氏有關嘅楔位文章，重未寫完嘅。麻煩你幫手充實佢。
東歐巨變三十周年集會

東歐巨變三十周年集會，係2019年11月17號一次反逃犯條例修訂集會，喺中環愛丁堡廣場搞。呢次集會嘅主題係「鐵幕倒下，極權必亡」，入面展示咗唔少同東歐劇變有關嘅圖同片。
喺集會入面，主辦團體起咗一埲由紙皮箱砌成嘅牆，埲牆係象徴柏林圍牆，牆上面都有唔少同東歐劇變或中共惡行有關嘅圖。集會有為周梓樂默哀一分鐘。埲牆最尾俾人推冧，代表推冧極權。
東歐社會主義國家

東歐社會主義國家，又叫東方集團，字面上指響東歐行社會主義嘅國家，亦指冷戰時期實行社會主義嘅東歐國家。
爾啲國家大部份都曾經係華沙公約組織嘅成員。依啲國家而家已經解體或改行資本主義，依啲國家包括波蘭人民共和國、捷克斯洛伐克、匈牙利人民共和國、南斯拉夫社會主義聯邦共和國、東德、羅馬尼亞社會主義共和國、保加利亞人民共和國同埋阿爾巴尼亞八個國家。
東歐平原

東歐平原係歐洲東部嘅平原，喺烏拉山脈同波羅的海之間，大部份喺俄羅斯西部，亦包括愛沙尼亞、拉脫維亞、立陶宛、白俄羅斯、烏克蘭諸國，面積有400萬平方公里。
東歐劇變

東歐劇變，又叫做1989年革命，係一次喺1980年代主要喺東歐發生嘅自由民主制嘅革命，成功推翻當地嘅共產主義政府。喺革命之後，東方集團解散，同時對蘇聯解體有唔少嘅影響，係冷戰尾聲嘅重要里程碑之一。

歷史
革命最早嘅足跡可以去到哈薩克加盟國。當地喺1986年開始出現大型嘅學生示威，成為咗蘇聯其他地方嘅示威者嘅典範。
到1988年，波蘭嘅工人發動大罷工，要求蘇聯政府保障工人權益。到1989年6月4號，波蘭嘅團結工會喺選舉大勝，打敗咗管治咗幾十年嘅共產黨，正式將民主制引入波蘭。呢次成功將革命繼續蔓延去到東方集團嘅其他國家：喺同一時間，匈牙利開始拆喺同奧地利邊界嘅圍牆，歐洲嘅鐵幕逐漸咁斷開。
到1989年8月，東德嘅人民喺各大城市發動示威，其中包括萊比錫，成功逼到共產黨落台。除此之外，東德政府亦同意會拆咗埲柏林圍牆去，令德國統一，亦同時成為咗革命最有象徵式嘅事件。
到1990年3月，蘇聯自己都曾經短期成為咗多黨制嘅共和國，不過只係維持咗年幾就解體。蘇聯嘅15個加盟國各自獨立，成為咗15個獨立嘅國家，其中最大同最多人嘅蘇俄，就成為咗俄羅斯聯邦。
喺1993年1月，捷克斯洛伐克拆散咗成為捷克同埋斯洛伐克。喺東方集團以外，東歐嘅阿爾巴尼亞同埋南斯拉夫嘅共產政權亦同樣冧檔，其中南斯拉夫亦都解體，成為咗5個國家。
到1996年，烏克蘭決定鏟除舊嘅蘇維埃憲法，成立新嘅民主憲法。學者一般都認為，呢件事代表咗蘇維埃系統完全被消滅，革命亦都正式完結。

手段
喺呢系列嘅革命入面，其中好重要嘅手法係公民抗命，表明廣大人民都反對政府嘅一黨專政，並且會要求改革。喺大部分嘅時間，革命一般都係和平嘅，只係羅馬尼亞出現咗暴力嘅場面，但係革命都同樣好快咁成功咗。

影響
東歐國家喺獨立之後，基本上都好快接受西方世界嘅自由民主制同埋自由市場，而有大部分亦都加入埋歐盟同埋北約，大致上實現歐洲一體化。
除咗最直接受影響嘅東歐國家之外，呢次革命喺其他地方都有唔少嘅回響。喺1989年頭，中國嘅學生發起咗八九民運，雖然最終都因為六四事件而失敗，但係同時亦啟發咗其他地方嘅反抗運動。
喺1990年代期間，大部分第三世界國家嘅共產黨都落咗台，包括阿富汗、柬埔寨、蒙古國、埃塞俄比亞、安哥拉、剛果共和國、莫三比克、同埋索馬里等等。
雖然唔同地方嘅革命都唔一樣，但係一般都係要求全民民主同埋實行資本主義等等。到革命之後，剩係得4個國家能夠留低掌權：中國、古巴、老撾、同埋越南。呢啲國家基本上都引入咗一定嘅市場制度嚟參與世界經濟。
喺有啲情況，呢次革命帶嚟咗好大嘅麻煩，其中有唔少都係涉及以前屬於蘇聯嘅獨立國家，而呢啲衝突夾埋一齊，就稱之為前蘇聯衝突。喺南斯拉夫，解體之後嘅國家發生種族衝突，造成南斯拉夫戰爭。
東正道

東正道（粵拼：dung1 zing3 dou6；英文：Tung Tsing Road）係香港嘅一條行車馬路，西北邊從東頭村道同培民街嘅交界開始，一直去到樂善道嗰頭。

敘述
全長294米，闊11米，雙向2車道。
東比利牛斯

東比利牛斯省（法文：Pyrénées-Orientales）係法國朗格多克-魯西永管轄嘅省，東鄰地中海，南接西班牙。編號係66。
波夛野寛

波夛野寛（1984年12月22號—）係日本足球員，司職後衞，效力過MIO Biwako Kusatsu，三菱水島，及讚岐卡馬達馬尼。
波子機

波子機係種玩嘅嘢，本來係款街機，入面有粒金屬波子，玩家要靠控制兩枝桿令到粒波子撞指定位置攞分，同埋唔好畀粒波子跌到落最底個窿。
波多黎各計劃委員會主席嘅名單

以下係自1942年開始波多黎各計劃委員會主席嘅 名單。佢哋當中大多數都係由美國認證規劃師協會認證嘅土木工程師或者城市規劃師。
波女星

波女星（Undina），即係小行星92，係太陽系小行星帶嘅一粒小行星，喺1867年7月7號發現。
波姬小絲

波姬小絲（Brooke Shields，1965年5月31號—）係一美國電影演員、模特兒。12歲出道，以《雛妓》（Pretty Baby，1978年）之中雛妓角色大受好評，一炮而紅。
波子棋

波子棋（又叫玻璃跳棋）係種棋，歸跳棋一類，棋盤呈六角星形，靠郁波子來玩。
波奴魯魯國家公園

波奴魯魯國家公園係個喺澳洲嘅世界遺產，登錄喺聯合國教科文組織嘅世界遺產名錄。
波子

波子，又叫彈子、彈珠、玭（法文：bille），係一種玩具，係直徑1.5至5厘米左右嘅珠仔。古時波子用瑪瑙或石頭做，而家就用玻璃。中國嘅波子棋就係用波子嚟玩。日本就用波子塞住個汽水樽，叫做波子汽水。